text: To kørt ned efter bilbrand - hovedvej 11 var lukket
  16 januar 2016 kl. 19.52
  Hovedvej 11 mellem Rejsby og Brøns blev lørdag aften lukket efter et uheld. To tilskadekomne.
  En bilbrand udviklede sig til en påkørsel på Hovedvej 11 mellem Rejsby og Brøns.
  Politiet fik meldingen kl. 19.53, og hovedvejen blev lukket under redningsrabejdet.
  Ulykken skete, da der opstod brand i en bil, der kom kørende af Hovedvej 11.  I bilen var en mand og en kvinde fra Ribe-området. De standsede i rabatten og stod ud af bilen.  En bagvedkørende bil var også standset og chaufføren stået ud for at gøre fagter til de to i den brændende bil om at komme ud.
  I det personerne stod ud af de to biler bliver manden fra den brændende bil og manden fra bilen bagved, ramt af en forbipasserende bil.
  Denne bil havnede også i grøften, men uden at chaufføren kom noget til.
  De to påkørte er bragt til hospitalet - den ene lettere tilskadekommen. Politiet ved endnu ikke, hvor alvorligt den anden person er kommet til skade. Dog er begge udenfor livsfare og ved bevidsthed, fortæller vagtchef ved Syd- og Sønderjyllands Politi, Ole Aamann til TV SYD.
  Ved uheldet på rute 11 er vejen helt spærret. 2 personer var stået ud af bil pga. bilbrand. Blev her ramt af anden bil. Vagtchefen #poltiidk
  
  